ค่าเงินบาททรงตัว เปิดตลาด 33.33 บาทต่อดอลลาร์
เงินบาทเปิดตลาด 33.33 บาทต่อดอลลาร์ ทรงตัว หลังตลาดกลับมากังวลสถานการณ์ยูเครน จับตาตัวเลขจ้างงานสหรัฐ
1 เม.ย. 2565

เมื่อวันที่ 1 เม.ย. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.33 บาท/ดอลลาร์ ทรงตัวในระดับเดียวกันจากปิดตลาดเย็นวานนี้ปัจจัยมาจากเมื่อคืนนี้ตลาดปิดรับความเสี่ยง และกลับมากังวลเรื่องการสู้รบในยูเครนอีกครั้ง ด้านภูมิภาคเป็นแบบผสม มีทั้งอ่อนค่า และแข็งค่าเล็กน้อยสำหรับปัจจัยที่ต้องติดตามในช่วงนี้ คือ อัตราผลตอบแทนพันธบัตรรัฐบาลสหรัฐ (บอนด์ยิลด์) และราคาน้ำมัน ส่วนคืนนี้ต้องติดตามตัวเลขการจ้างงานนอกภาคเกษตรของสหรัฐฯนักบริหารเงินคาดว่า วันนี้เงินบาทจะเคลื่อนไหวในกรอบ 33.25 - 33.40 บาท/ดอลลาร์